# אפליה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אפליה הינה תהליך סוציולוגי בו נעשית הבדלה בין קבוצות חברתיות שונות או פרטים שונים, הבדלה המעניקה לקבוצה או פרט מסוימים יתרונות או חסרונות יחסיים בהתייחסות אליהם.

אפליה עשויה להיות על בסיסים שונים (כגון מין, גזע ולאום, חיבה וכו') וליתרונות או לחסרונות הנובעים ממנה עשויים להיות ביטויים שונים (כלכליים, פוליטים וכו').
אפליה עשויה להיות מכוונת (כלומר- בסיס האפליה הוא המניע הישיר לאפליה) או עקיפה (כלומר - בסיס האפליה משפיע על גורם מתווך, שהוא המניע הישיר לאפליה). אפליה על בסיס גזעי קרויה גזענות.

באופן עקרוני, בכל מעשה אנושי שאינו מביע שיוויון מוחלט קיימת אפליה, שכן שונות בין בני אדם (שקיימת תמיד) מחייבת התייחסות שונה אליהם. למרות עיקרון זה, קיימים מובנים מקובלים למונח אפליה, המייחדים אותו מהבדלה רגילה בין בני אדם.
המובנים המקובלים הינם:

- אפליה כהבחנה לא צודקת, כלומר - אפליה הפוגעת ביכולת האדם להתפתח ולמצות את הפוטנציאל הגלום בו (לדוגמה: דיכוי שחורים על-ידי לבנים המונע מהם לרכוש השכלה, תרבות ומיומנויות עשוי להתפרש כאפליה לא צודקת)

- אפליה כהבחנה בין קבוצות או פרטים על בסיס מאפיינים הסותרים את דפוס ההתנהגות המצופה מיוצר האפליה (לדוגמה: מורה, המצופה לתמוך בתלמידיו על בסיס צרכיהם הלימודיים, יחשב למפלה אם יתמוך יותר בתלמיד על בסיס חיבור רגשי אליו).

שני מובנים אלו נחשבים ברוב המקרים ללא לגיטימיים בחברה, אך ההתייחסות אליהם הינה סובייקטיבית ותלוית הקשר תרבותי. הגדרת האפליה כבלתי צודקת מקשרת אותה למוסר הנהוג בתרבות, והגדרתה כחריגה מההתנהגות המצופה, מקשרת אותה עם הנורמות והחוקים הנהוגים בה.

לדוגמה: הבחנה בין בני אדם על בסיס מעמד כלכלי נחשבת לאפליה בלתי צודקת בחברות אנושיות מסוימות או עבור פרטים מסוימים בתוך החברה, בעוד שעבור חברות אחרות נחשבת אפליה זו למקובלת ביותר והופכת לחלק בלתי נפרד ממבנה החברה, כדוגמת חברות קפיטליסטיות, והתנהגות שאינה כזו נחשבת היא לאפליה.

דוגמה אחרת: לרוב, פקיד אשר מבחין בין לקוחות שונים שלא על-פי נהלי הארגון אליו הוא משתייך, נחשב בתרבות אליה הוא משתייך למפלה, אך אם יפוסם בעיתונות כי פקיד גילה יחס מועדף למיעוטי יכולת, הוא לאו דווקא יחשב לכזה.

## [עריכה] סוגי אפליה

- אפליה הדדית היא מצב בו כל קבוצה תפלה את הקבוצות האחרות. לדוגמה, אם לבנים מעדיפים לשחק עם לבנים, ושחורים מעדיפים לשחק עם שחורים, אזי זה מצב של אפליה הדדית. אפליה הדדית נפוצה היא על רקע שובניזם מסוגים שונים- גזע, לאום, תרבות, מגדר, מעמד כלכלי-וחברתי, או העדפה מינית.
- אפליה כנגד היא מצב בו כל הקבוצות מפלות את אותה הקבוצה. לדוגמה אם לבנים ושחורים כאחד מעדיפים לשחק עם שחורים, אזי זו העדפה כנגד לבנים (או העדפה בעד שחורים). יש מצבים בהם שובניזם ודעות קדומות משתרשים בתרבות הכללית, כך שדעה שובניסטית כנגד קבוצה מסוימת הופכת לדבר רווח גם בקרב אותה קבוצה, ואז יש בחברה זו אפליה כנגד. דוגמה לדבר זה הייתה בעבר בקרב חלק מהשחורים וחלק מהנשים אשר אימצו את הדעות השובניסטיות כנגד הקבוצה אליה השתייכו. דוגמאות נוספת לאפליה כנגד הן העדפה של גברים לקבלה לעבודה ותפקידים בפוליטיקה, יחס מועדף לגברים גבוהים בעבודה, אפליה לטובה של אנשים יפים, אפליה כנגד זקנים, ואפליה כנגד שמנים.
- אפליה מכוונת ואפליה לא מכוונת - אפליה מכוונת היא אפליה מודעת, אפליה שבה אני באופן מודע ומכוון לא מקבל אדם על פי קריטריון שהוא לא רלוונטי. אפליה לא מכוונת - אדם שמצהיר שהוא נגד אפליה לא רלוונטית, אך באופן ססטימטי מתנהג בצורה מפלה, אף שאינו מתכוון לכך. למשל, במחקר שנעשה צילמו מורות בבית ספר תיכון, וגילו כי המורות הגיבו בצורה שונה (חיוכים והנהונים עמוקים יותר) כאשר תלמידי הכיתה ענו לשאלותיהן, זאת ביחס לתגובותיהן לתשובות התלמידות. תומכי האפליה המתקנת מתמקדים באפליה הלא מכוונת (לא מוצהרת) לטענתם ישנה כמות מאסיבית של אפליה, והרבה מאוד אנשים לא מודעים לכך אפילו.
- אפליה אינדיבידואלית ואפליה תרבותית-מוסדית - אפליה אינדיבידואלית היא כאשר הפרט עצמו מפלה. אפליה תרבותית כמובן שהיא יוצאת אל הפועל דרך הפרטים, אך הכוונה היא למבנה התרבות המפלה מיסודו, למשל בסיפורי האחים גרים תמיד מופיע מוטיב של אישה אסרטיבית כרעה ומכשפה (אמה החורגת של סינדרלה) לעומת האישה הפסיבית שהיא הטובה (סינדרלה כנועה ופסיבית שהגמדים הגברים מוצאים אותה ותומכים אותה, הנסיך הוא אקטיבי מושיע את שלגיה וכו'). אפליה תרבותית היא חברתית- מוסדית, מופיעה בנישות התרבותיות כמו אגדות העם, השפה וכדומה. תומכי האפליה המתקנת מתמקדים גם באספקט הזה של האפליה המוסדית.
- אפליה מתקנת – התערבות מלאכותית/עזרה פנימית על מנת לתקן חוסר שוויון. ישנן 3 מוטיבציות מקובלות לאפליה מתקנת: האחת, הרצון לפיצוי בני קבוצה מקופחת על סבלם בעבר (הסתכלות היסטורית – היום אנו כחברה "חייבים להם"). המוטיבציה השנייה היא רצון לפיצוי על סבלם וקיפוחם בהווה (ההיסטוריה אינה מעניינת, ההתמקדות היא כאן ועכשיו). המוטיבציה השלישית היא הרצון לשנות מצב עתידי, רוצים לשנות את חוסר השוויון לעתיד, ראיה תועלתנית עם הפנים לעתיד. למשל, אם באופן מלאכותי נוסיף שופטות לבימ"ש העליון ניתן ליצור דימוי חברתי שונה ויצירת מודל לחיקוי לאותן נשים שירצו להיות כמוהן. עזרה פנימית – ההנחה היא שאנשים עוזרים לבני הקבוצה שלהם; אם נכניס להנהלה בצורה מלאכותית בשל אפליה מתקנת בני קבוצות מסוימות - הדבר יעורר ייצוג רב יותר של בני הקבוצה המועטה.

## [עריכה] איסור אפליה בחוקי מדינת ישראל

כבר במגילת העצמאות נקבע כי מדינת ישראל "תקיים שוויון זכויות חברתי ומדיני גמור לכל אזרחיה בלי הבדל דת, גזע ומין". באחדים מחוקי מדינת ישראל מופיע איסור על אפליה של אדם על-פי מאפיינים אחדים:

- חוק חסינות חברי הכנסת, זכויותיהם וחובותיהם, תשי"א-1951
- חוק ההסגרה, תשי"ד–1954
- חוק שירות התעסוקה, תשי"ט-1959
- חוק הבטיחות במקומות ציבוריים, תשכ"ג-1962
- חוק הירושה, תשכ"ה-1965
- חוק איסור לשון הרע, תשכ"ה-1965
- חוק קרן וולף, תשל"ה–1975
- חוק שוויון ההזדמנויות בעבודה, תשמ"ח-1988
- חוק הרשות השנייה לטלויזיה ורדיו, תש"ן-1990
- חוק חובת המכרזים, תשנ"ב-1992
- חוק הכנסת, תשנ"ד-1994
- חוק זכויות החולה, תשנ"ו-1996
- חוק עזרה משפטית בין מדינות, תשנ"ח-1998
- חוק איסור הפליה במוצרים, בשירותים ובכניסה למקומות בידור ולמקומות ציבוריים, תשס"א-2000

דוגמה לכך היא חוק זכויות החולה, שבסעיף 4 שלו נאמר: "מטפל או מוסד רפואי לא יפלו בין מטופל למטופל מטעמי דת, גזע, מין, לאום, ארץ מוצא, נטייה מינית או מטעם אחר כיוצא באלה".

## [עריכה] ראו גם

- התנועה לזכויות האזרח של ארצות הברית
- גזענות
- אנטישמיות
- איסלאמופוביה
- אפליה מינית
- אפליית נשים
- אפליה בשוק העבודה
- תקרת הזכוכית
- הומופוביה

מקור: http://he.wikipedia.org../../../%D7%90/%D7%A4/%D7%9C/%D7%90%D7%A4%D7%9C%D7%99%D7%94.html

קטגוריות: חוק ומשפט | מדע המדינה | סוציולוגיה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Català
- Česky
- Dansk
- Deutsch
- Esperanto
- Español
- Français
- Magyar
- 日本語
- Bahasa Melayu
- Nederlands
- Polski
- Português
- Romani
- Русский
- Simple English
- Slovenčina
- Slovenščina
- Српски / Srpski
- Svenska
- Українська
- 中文